ol 2024-07-31 22
type: Article
lemmas: deng
lemmas: ivey
lemmas: arenas
lemmas: scanpix
lemmas: audrey
lemmas: soojendusmatš
lemmas: gilbert
lemmas: july
body text: Peaaegu kaotasime suvalisele džunglihõimule! ehk Olümpial osalev Lõuna-Sudaani korvpallimeeskond kui inspireeriv ime Kui NBA karjäärile joone alla tõmmanud Luol Deng (39) 2019. aastal oma vennalt Deng Dengilt kõne sai, ei oleks julgenud keegi arvata, et just see paneb alguse teekonnale, mille tulemusel kirjutatakse maailma noorimale riigile uus lugu. Positiivsem. Selline, mis ühendab, toob inimesi kokku ning aitab paraneda. Sõjast räsitud, noorim ja vaeseim Kuigi nii mõnegi Aafrika riigi kohta lugedes võib kohata fraasi see on üks vaesemaid riike maailmas, siis Lõuna-Sudaan on seda Rahvusvahelise Valuutafondi andmetel ka tõesti. 2011. aastal rahva 98% poolthäälte enamusega Sudaanist iseseisvunud riik on naftavarude poolest küll rikas, aga just see on toonud kaasa ressursside needuse, mis on aidanud kaasa uue kodusõja tekkele ning sotsiaalsete lõhede ja korruptsiooni võimendumisele. Kuigi selle aasta detsembris peaksid riigis toimuma esimesed vabad valimised, on nende demokraatlik kulgemine ebatõenäoline. Näiteks The Freedom House'i indeks, mis võtab muuhulgas arvesse inimeste ligipääsu poliitilistele õigustele, annab Lõuna-Sudaanile skooriks vaid 1/100st. Isegi Kim Jong-Uni impeerium ja Aafrika Põhja-Koreaks loetav Eritrea edestavad seda 13aastast riiki. Kahe punktiga, aga sellegipoolest. Lõuna-Sudaani on põgenenud ka sajad tuhanded Sudaani põgenikud, sest seal möllab endiselt kodusõda. (Peter Louis / AP / Scanpix) Lisaks taastub 11 miljoni elanikuga riik 2018. aastal lõppenud kodusõjast, mis tõi kaasa miljonite ümberasumise ja ligi 400 000 inimese surma. Kuus aastat hiljem on rahu väljavaated endiselt ebakindlad ning Lõuna-Sudaan on tõsises kriisis: humanitaarabi vajab ligi üheksa miljonit inimest. Üks mees ja tema hullumeelne nägemus Kui Luol Deng, kes lahkus perega tolleaegsest Sudaanist vaid 5aastase poisina, oli Lõuna-Sudaani Korvpalliliidu juhtimise pakkumise vastu võtnud, seisis ta mitme suure probleemi ees: mingisugune tiim nagu oli, puudusid aga infrastrukt…
mentions: loc aafrika
mentions: loc alžeeria
mentions: loc ameerika
mentions: loc austraalia
mentions: loc egiptus
mentions: loc eritrea
mentions: loc filipiinid
mentions: loc hiina
mentions: loc jamaika
mentions: loc keenia
mentions: loc london
mentions: loc lõuna-sudaan
mentions: loc nigeeria
mentions: loc pariis
mentions: loc rwanda
mentions: loc serbia
mentions: loc south sudan
mentions: loc sudaan
mentions: loc tuneesia
mentions: loc usa
source: ol
created: 2024-07-31
title: „Peaaegu kaotasime suvalisele džunglihõimule!“ ehk Olümpial osalev Lõuna-Sudaani korvpallimeeskond kui inspireeriv ime
generated at time: 2026-02-24T00:35:38